CELEX: 62018CN0140
Language: et
Date: 2018-02-22 00:00:00
Title: Kohtuasi C-140/18: Eelotsusetaotlus, mille on esitanud Landesverwaltungsgericht Steiermark (Austria) 22. veebruaril 2018 – Humbert Jörg Köfler jt

201807060151993632018/C 259/241402018CJC25920180723ET01ETINFO_JUDICIAL20180222171822Kohtuasi C-140/18: Eelotsusetaotlus, mille on esitanud Landesverwaltungsgericht Steiermark (Austria) 22. veebruaril 2018 – Humbert Jörg Köfler jt
 ---documentbreak--- C2592018ET1720120180222ET0024172182Eelotsusetaotlus, mille on esitanud Landesverwaltungsgericht Steiermark (Austria) 22. veebruaril 2018 – Humbert Jörg Köfler jt
   (Kohtuasi C-140/18)2018/C 259/24Kohtumenetluse keel: saksa
      Eelotsusetaotluse esitanud kohus
   
   Landesverwaltungsgericht Steiermark
   
      Põhikohtuasja pooled
   
   
      Kaebuse esitajad: Humbert Jörg Köfler, Wolfgang Leitner, Joachim Schönbeck, Wolfgang Semper
   
      Vastustaja: Bezirkshauptmannschaft Murtal
   
      Menetlusosaline: Finanzpolizei
   
      Eelotsuse küsimused
   
   
            1.
         
         
            Kas ELTL artiklit 56 ning Euroopa Parlamendi ja nõukogu 16. detsembri 1996. aasta direktiivi 96/71/EÜ töötajate lähetamise kohta seoses teenuste osutamisega (
                  1
               ) ning Euroopa Parlamendi ja nõukogu 15. mai 2014. aasta direktiivi 2014/67/EL, mis käsitleb direktiivi 96/71/EÜ jõustamist (
                  2
               ), tuleb tõlgendada nii, et nendega on vastuolus liikmesriigi õigusnorm, millega kehtestatakse töötajate piiriülese kasutamise puhul aset leidvate formaalsete kohustuste rikkumiste korral – näiteks juhul, kui vahendav tööandja ei tee Austrias asuvale tööandjale kättesaadavaks palgadokumente – väga kõrged rahatrahvid, eeskätt kõrged miinimumtrahvid, mis määratakse kumulatiivselt iga asjaomase töötaja kohta?
         
      
            2.
         
         
            Juhul, kui esimesele küsimusele vastatakse eitavalt:
            Kas ELTL artiklit 56 ning Euroopa Parlamendi ja nõukogu 16. detsembri 1996. aasta direktiivi 96/71/EÜ töötajate lähetamise kohta seoses teenuste osutamisega ning Euroopa Parlamendi ja nõukogu 15. mai 2014. aasta direktiivi 2014/67/EL, mis käsitleb direktiivi 96/71/EÜ jõustamist, tuleb tõlgendada nii, et nendega on vastuolus see, kui töötajate piiriülese kasutamise puhul aset leidvate formaalsete kohustuste rikkumiste korral määratakse kumulatiivsed rahatrahvid, millel puudub absoluutne ülempiir?
         
      
            3.
         
         
            Juhul, kui esimesele ja teisele küsimusele vastatakse eitavalt:
            Kas Euroopa Liidu põhiõiguste harta artikli 49 lõiget 3 tuleb tõlgendada nii, et sellega on vastuolus liikmesriigi õigusnorm, millega kehtestatakse ettevaatamatusdeliktide puhul piiramatult kõrged rahatrahvid ja asenduskaristusena mitmeaastased vangistused?
         
      (
         1
      )	EÜT 1997, L 18, lk 1; ELT eriväljaanne 05/02, lk 431.
   (
         2
      )	ELT 2014, L 159, lk 11.